Maudhui: Tuchel amefanikiwa kufanya kazi na baadhi ya wachezaji wa Chelsea hapo awali akiwemo mshambualijia wa zamani wa Borrusia Dortmund Christian Pulisic

Alishinda mataji mawili ya ligi , kombe la Ufaransa na kombe la ligi ya Ufaransa akiifunza PSG.

''Siwezi kusubiri kukutana na timu yangu mpya na kuanza ushindani katika ligi yenye ushindani mkubwa katika soka. Nashukuru kuwa mmoja wa wanafamilia wa Chelsea'',  alisema Tuchel mwenye umri wa miaka 47.

Chelsea ilimfuta kazi meneja Lampard  siku ya Jumatatu  baada ya kipindi cha miezi 18 , baada ya kuandikisha ushindi mmoja pekee katika mechi tano za ligi ya Premia.

 "Sote tunaheshimu kazi ya Lampard na heshima aliyowacha katika klabu ya Chelsea," aliongezea Tuchel.

Raia huyo wa Ujerumani sasa atakuwa mkufunzi 11 aliyeajiriwa na mmiliki wa  Chelsea Roman Abramovich tangu bilionea huyo kununua klabu hiyo.

Mkurugenzi wa Chelsea Marina Granovskaia alimtaja Tuchel kama mmoja wa makocha bora zaidi barani Ulaya , akiongezea kwamba bado kuna mengi ya kuangazia katika msimu huu na siku za usoni.

Ataanza kusimamia klabu hiyo katika mechi yake ya kwanza dhidi ya Wolves leo siku ya Jumatano

Tuchel hatoepuka masharti ya virusi vya corona ya kujitenga na kwamba ataruhusiwa kusimamia timu yake na kuhudhuria mechi  na mazoezi iwapo hatopatikana na virusi hivyo kabla ya kuingia Uingereza na baadaye kupimwa tena ili kuweza kujiunga na timu yake katika mazingira yasio ya kawaida .

Nje ya mazingira hayo atalazimika kujitenga kwa kipindi cha siku tano.

\nMaudhui yaliyotangulia yanaweza kufupishwa kama ifuatavyo:
Chelsea imeamuajiri aliyekuwa mkufunzi wa Paris St-Germain Thomas Tuchel kuwa meneja wake mpya kwa kandarasi ya miezi 18  kukiwa na fursa ya kuongeza kandarasi hiyo itakapokamilika.